stanford-oval/wikipedia huggingface dataset:
שחר סוויסה
קריירה

סוויסה החל את הקריירה המוזיקלית שלו בשנות ה-90 של המאה ה-20 כאשר עבד יחד עם ההרכב "שב"ק ס'" על אלבומיהם הראשונים, ואף לקח חלק בהפקת אלבום הבכורה של ההרכב "חלוצי החלל".
ב-2004 השתתף בתוכנית המציאות "9 שעות ושיר" בערוץ 24 והקליט את השיר "אש בנשמה" עם "שבק מיוזק", פילוני ופישי הגדול.
ב-2005 השתתף בתוכנית "גלויות מכאן" ושר את שיר הנושא של התוכנית.
השתתף גם באלבומה של שורטי "לאלף את הסוררת" בשיר "המבט שלו".
ב-2006 הוציא סוויסה את אלבום הבכורה שלו, "שחר סוויסה", תחת חסותה של חברת התקליטים NMC.
עוד בשנת 2006 התארח עם חמי ומירו בשיר "אני רוצה לזוז" של תומר יוסף, באלבום "צוחקים מתחת לאדמה".
ב-2007 השתתף באלבומו של אמיר פיי גוטמן "דבש בכוורת" בשיר "האור שבקצה הבמה", וגם השתתף באלבומו של קוואמי, "מלחמת פופ", בשיר "רננו צדיקים" הכולל את קוטג' וקאשי.
בשנת 2009 הוציא סוויסה את הסינגל "אהבה", בהפקת דן תורן, מתוך פרויקט בשם "60,70,80 - להיטי כל הזמנים". עוד באותה שנה הוציא דואט עם דניאלה פיק בשם "לא בא לי".
בין השנים 2013-2017 הוציא סוויסה את הסינגלים "סוויס אייר" "תני לי סימן" "יללת הגברים", "ארץ אהובה", "רומבה", ואת "יהיה לנו טוב", שהפיק טל מטמור, מתוך אלבום מיועד.
ב-19 בדצמבר 2024, במהלך מלחמת חרבות ברזל, הוציא סוויסה את השיר, "ואלה שמות (האחים והאחיות שלנו)". השיר, הכולל את שמות מאה החטופים הנמצאים בשבי החמאס מאז פרוץ המלחמה, לווה בקליפ עם תמונות החטופים כחלק מהמאבק של מטה משפחות החטופים.
דיסקוגרפיה

שחר סוויסה (2006)
הערות שוליים

↑  מאת מתן שרון, אינדקס ההיפ הופ הישראלי: ערכים פ' עד ת', באתר טיים אאוט, ‏2015-08-18
↑  אש בנשמה מתוך 9 שעות ושיר
↑  ""גלויות מכאן" יוצא לדרך"
↑  שחר סוויסה - גליות מכאן
↑  שחר סוויסה* - שחר סוויסה, באתר Discogs (באנגלית)
↑  רפי ברבירו, בא לה בבר, באתר ynet, 31 באוגוסט 2009
↑   ואלה שמות (האחים והאחיות שלנו), בביצוע שחר סוויסה, וידאו קליפ של השיר  באתר יוטיוב
שחר סוויסה בשיחה עם רעות ממתיהו-ארגון, באתר 103fm
| שב"ק ס' |
| --- | --- | --- |
מוקי • חמי‏ • מירו • נמרוד רשף • פילוני • פלומפי B • ג'יימס • דוידי
| אלבומי אולפן | שבק ס (1995) • בעטיפה של ממתק (1997) • הופעה בקריות 20.2.98 (1998) • כנען 2000 (2000) • בום קרנבל (2008) • פרה פרה (2012) • מסיבת סוף העולם (2024) |  |
| סרט תיעודי | נופל וקם בבימויו של ירון בן נון |  |
| אמנים והרכבים קשורים | חלוצי החלל • בויאקה • פישי הגדול • יוסי פיין • קוואמי • שחר סוויסה |  |
| --- | --- |
בקרת זהויות :  VIAF: 5158306834706400808   WorldCat (עם VIAF): 5158306834706400808 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
תתקדמו

| --- | --- |

סמל "תתקדמו"
 מקדמים את היכולות של האוטיסטים בצה״ל
 פרטים
 מדינה:  ישראל ישראל
 שיוך:   צבא הגנה לישראל
 סוג:  תוכנית גיוס מותאמת לאוטיסטים
 אירועים ותאריכים
 תקופת הפעילות:  נובמבר 2020 – הווה (כ־4 שנים) 
 מקים היחידה:  סרן אודי (אהוד) הלר
 נתוני היחידה
 ייעוד:  גיוס מלא לאזרחים על הרצף האוטיסטי
 פיקוד
 יחידת אם:  אגף כח האדם
 עיטורים
 פרס הרמטכ"ל ליחידות מצטיינות 
 
תתקדמו היא תוכנית צבאית של אגף כח אדם וחיל החינוך לגיוס אוטיסטים לצה"ל. התוכנית מתחילה ללוות את האוטיסטים לפני הצו הראשון, וממשיכה ללוות אותם לאורך כל השירות.
התוכנית מיועדת לצעירים המאובחנים על הרצף האוטיסטי, ויכולים להצטרף אליה מי שיש להם אבחון אוטיזם, ללא קשר להכרה בביטוח לאומי או משרד הרווחה.
בשנת 2022 זכתה התוכנית בפרס הרמטכ"ל ליחידות מצטיינות.
היסטוריה

התוכנית היא פרי עבודה מאומצת של הורים לילדים אוטיסטים בתפקודים עצמאיים שפעלו כל השנים לשילובם בחברה, אשר פנו לראש אכ״א האלוף מוטי אלמוז בשנת 2017 כדי לבחון הקמת תוכנית לגיוס אוטיסטים כהמשך למחקר שבוצע ע״י ד״ר נחום כץ מנהל בית החולים מרכז לבריאות הנפש גהה ונקראה תוכנית האספרגרים.
בשלב ראשון הוחלט לבטל את הפטור האוטומטי ופרופיל 21 שניתן לאוטיסטים ולבחון את התנדבותם לשירות צבאי מלא כל מקרה לגופו.
במקביל התחילו לפעול תוכניות התנדבות מוחוות ע״י עמותות  שונות מול צה״ל.
כמייסד התוכנית מקובל לראות את סרן אודי (אהוד) הלר, אוטיסט בתפקוד עצמאי ופעיל חברתי בתחום שוויון זכויות והזדמנויות לאנשים על הרצף האוטיסטי. בשנת 2019, כאשר שירת אודי בחטיבת הנח"ל, הוא ביצע מחקר שרואיינו בו כלל העמותות להתנדבות אנשים עם מוגבלות לצה"ל, גורמי ברה"ן לאורך השנים, גב׳ קורי שולמן ויחידת מיטב.
קידום המחקר והפיכתו לתוכנית מעשית החל כאשר האלוף (אז אלוף משנה) דן גולדפוס שהעביר את  המחקר ואת הלר לחטיבת התכנון ומנהל כוח האדם (חתומכ"א) בראשות תת-אלוף אמיר ודמני, עם כניסתו לתפקיד באוגוסט 2019. עד יולי 2021 התקיימו בצה"ל תהליכי עבודה רבים במערך מגן של חיל החינוך, יחידת מיטב, מערך בריאות הנפש, מחלקת ביטחון מידע, מערך מדעי ההתנהגות ובכלל סמכויות צה"ל.
התוכנית אושרה בנובמבר 2020.  המלש"בים מתגייסים דרך התוכנית עם פרופיל 45 או 64. אוטיסטים שנמצאים לא כשירים לפרופיל 45 או 64 מקבלים פטור ויכולים להתנדב, או לבחור בשירות לאומי, בדומה למצב שהיה קיים לפני ייסוד התוכנית.
עד ליצירת תוכנית "תתקדמו", צעירים אוטיסטים המוכרים בביטוח לאומי קיבלו באופן אוטומטי פטור משירות ביטחוני, והוצע להם שירות צבאי דרך התנדבות עצמאית או בסיוע עמותות שונות, למשך שירות של שנה עד שנתיים. במקרים חריגים ניתן היה להאריך באישור פסיכיאטרי עד לשלוש שנות שירות. במסלול הישן, תהליכי המיון, האיתור וההכשרה נעשו באופן פרטי או מסובסד על פי תקני העמותה הספציפית ומכרזי הממשלה השונים. תופעה זו העצימה את מספר האוטיסטים והוריהם שניסו להסתיר את האבחנה, עד כדי פחד מדיווח לביטוח לאומי, כדי לקבל פרופיל גיוס ולמנוע אפליה בקבלה למסלולים דוגמת אמ"ן או תקשוב ופגיעה בסיווג הביטחוני. מחקר ועדויות של צבא העידו כי תופעת ההסתרה פגעה בפועל באוטיסטים בעקבות שיבוצים לא מותאמים, או שהובילה לשחרורם בעקבות ירידה תפקודית ניכרת.
חלוקת פרס הרמטכ"ל למשתתפי התוכנית
ביולי 2021 התגייס המחזור הראשון שמנה חמישים ושלושה אוטיסטים, שאותו סיימו בהצלחה חמישים ושניים מהם. בדצמבר 2021 התגייס המחזור השני.
בתחילת 2022 עברה התוכנית משלב הניסיון (פיילוט) להיות מסלול בר קיימא בצה״ל תחת פיקודה של יחידת מיטב לטובת כך הוקם במיטב תא ייעודי המרכז את כלל נושאי השירות, התמיכה והליווי משלב הבקשה למסמכים טרום צו ראשון ועד שירות המילואים.
על התוכנית

תוכנית "תתקדמו" מאפשרת שוויון זכויות והזדמנויות של אוטיסטים בזמן הגיוס. התוכנית נותנת מעטפת תומכת כוללת לשרות צעירים אוטיסטים בצה"ל כחיילים מן המניין. המסלול, שכולל תהליכי מיון שפותחו בשיתוף של מחלקת מדעי ההתנהגות עם פרופ' קורי שולמן, מאפשר שיבוץ בכלל המקצועות שאינם לחימה, לרבות מקצועות הדורשים קורסים קדם-צבאיים (קד"צ) ואיתור קדם שירות (תקשוב, מודיעין, תזמורת צה"ל, דובר צה"ל ועוד). מערך ביטחון המידע ושירות הביטחון הכללי הוציאו הנחיות מתאימות לקביעת סיווג ביטחוני, באופן שאינו יוצר אפליה כלפי צעירים אוטיסטים. החיילים המשתתפים בתוכנית יכולים לשרת שירות מלא, וכן לחתום קבע, לצאת לקורס קצינים ולשרת במילואים.
התוכנית מופעלת בידי חטיבת התכנון ומנהל כוח האדם בצה"ל, האמונה על כלל תהליכי המיון, הגיוס והשירות מהצו הראשון ועד שירות המילואים.
התוכנית כוללת צו ראשון מותאם, יום המא"ה מותאם ללא מבחנים חברתיים, ומערך חונכות וליווי מקיף מגובה בידי מומחים במילואים. כמו כן, התוכנית מורכבת מקורס הכנה לצבא ומטירונות מלאה עם התאמות. התוכנית מאפשרת קבלה לקורסים מקצועיים יחד עם כלל חיילי צה"ל ושיבוץ במגוון רחב של מקצועות, ומעניקה הכוונה למציאת תעסוקה אזרחית או לימודים לאחר השחרור.
בשנת 2009 עבר חוק לרון אשר צימצם את הפגיעה בקצבאות הנכות המשולמות לנכים אשר משתלבים במעגל התעסוקה. בהתאם לחוק גם חיילי תוכנית "תתקדמו" שמוכרים בביטוח לאומי, ממשיכים לקבל את קצבת הנכות שלהם והדבר אינו משפיע על סעיף ההשתכרות.
סמל התוכנית כולל מניפה בצבעי הקשת המזוהים עם הקשת האוטיסטית, וחרב ועלה של זית המזוהים עם צה"ל, כאשר עלה הזית מעוצב בצורת סימן האינסוף, המייצג את הקשת האוטיסטית.
כחלק מפעילות התוכנית, בשיתוף עם אגף כוח האדם בצה"ל, נערכים כנסים בשיתוף הרשויות המקומיות, בתי הספר, אלו"ט ומשרד החינוך - שמיועדים להורים, למועמדים ולמתעניינים. הכנסים נועדו להסביר את השינויים שצה"ל ביצע ביחסו לאוכלוסייה על הרצף האוטיסטי.
הליך הגיוס והשירות > טרום הגיוס

טרם הצו הראשון, נקבע הפרופיל הרפואי של המלש"ב על ידי קב"ן שמסתמך על מסמכים רפואיים. אם הפרופיל הרפואי לא פוטר את החייל משירות בצה"ל, הקב"ן יזמן את המלש"ב לצו ראשון מותאם, שעשוי לכלול בדיקת פסיכיאטר. צו ראשון מותאם כולל הליך מקוצר ומותאם לאוטיסטים. ההתאמות כוללות אישור למלווה, ותוספות זמן והפסקות במבחני הדפ"ר. במועד נפרד מתקיימת שיחה עם גורם ברה"ן. שאר התהליך זהה לצו ראשון רגיל.
לאחר הצו הראשון מזומנים המלש"בים שמיועדים לתוכנית ליום המא"ה. יום המא"ה גם הוא מתקיים עם התאמות לרצף האוטיסטי ולצורכי צה"ל. למלש"בים של "תתקדמו" יש יכולת לבקש יום מא"ה חוזר במגבלות המערכת אם לא מיקסמו את עצמם ביום זה.
במסגרת המשך ההליך מתקיימים ביקורי בית, על מנת להכיר את המלש"בים ואת משפחותיהם.
הליך הגיוס והשירות > הקורס והטירונות

השירות נפתח בקורס הכנה לשירות בן כשישה שבועות, הכולל טירונות מותאמת עם תכנים ייעודיים להכשרת אוטיסטים לשירות צבאי. הקורס מאפשר לחניכים על הרצף האוטיסטי להכיר את צה"ל - החל מסקירת המקצועות שאליהם ניתן להשתבץ, דרך היכרות עם מפקדים ביחידות הקולטות מרחבי צה"ל ועם חיילים על הרצף שכבר משרתים בצה"ל, וכלה בביקורים בבסיסי צה"ל ובבסיסי ההדרכה השונים. במהלך הקורס, החניכים עוברים שיעורים שמטרתם הקניית מסוגלות, חוסן וכישורים להתמודדות במהלך השירות הסדיר, כמו: תיווך עצמי לסביבה, זיהוי חוזקות וחולשות, שיח עם המפקד במהלך השירות, כלים להסתגלות במסגרת חדשה ולהתמודדות עם אתגרים.
את הקורס והטירונות מלווים מפקדים אשר עברו הכשרה מותאמת לתוכנית, החיילים נמצאים בצוותים אשר להם מפקדת וחונכי שילוב. חונכי השילוב נשארים זמינים טלפונית לחייליהם לכל אורך השירות.
הליך הגיוס והשירות > הקורס והטירונות > הטירונות

השגרה היומית בטירונות כוללת מסדר בוקר, ארוחת בוקר, שיעורי טירונות שהחיילים עוברים (רוח צה"ל, ערכים) ושיעור ספורט. בנוסף, כל חניך מקבל לפחות התנסות אחת במהלך ההכשרה בהתאם ליכולת האישית שלו. למשל, אחריות על העברת שיעורי הספורט, כתיבה, העברת ימי הסיורים בבסיסים שונים בארץ ועוד.
פלוגת הטירונות של תוכנית "תתקדמו" היא בעלת מבנה היררכי זהה לזה של פלוגות טירונות אחרות בצה"ל, ובנוסף למפקד, כל צוות כולל גם חונכת שילוב מיוחד. מבנה הפלוגה מאפשר לחניך להבין מה ניתן לצפות וכיצד מתנהלת התקשורת בינו לבין מפקד ובינו לבין החונך, לקראת המשך השירות בקורסים מקצועיים וביחידות השונות.
זמן קצר לפני תחילת הטירונות מגיעה חונכת לביתו של המלש"ב. סגל הטירונות משתדל ללמוד מהן ההתאמות הנדרשות לכל חייל עוד טרם הגיוס, מתוך ביקורי הבית ומן המידע המתקבל מלשכת הגיוס. ההתאמות כוללות התאמות בנוגע למזון, ביגוד והנעלה, לינה, יכולות ניהול זמנים וארגון אישי, רפואה והיגיינה אישית ועוד. ההתאמות נועדו לסייע עד כמה שניתן לכל חניך על הרצף לקבל את היחס המתאים לו, מתוך הבנת השוני בין אינדיבידואלים שונים על הרצף האוטיסטי. הלינה בבסיס אינה חובה בטירונות "תתקדמו", ונעשית בתהליך הדרגתי בהתאמה לכל חייל וחיילת. חיילי "תתקדמו" אינו מחויבים בביצוע מטווח בטירונות וגם לא בשאר השירות. ההתנסות במטווח נעשית תחת ליווי והדרכה מותאמת.
הליך הגיוס והשירות > הקורס והטירונות > השיבוץ לתפקיד

במסגרת הטירונות נערך תהליך מיון לצורך בחירת השיבוץ המיטבי בתפקיד המתאים למלש"ב, מתוך הבנה שההתאמה בין אוטיסט לבית הסביבה ולתפקיד שבו ישרת, היא חיונית. רשימת התפקידים שבהם יכולים להיות משובצים חיילי התוכנית אינה מוגבלת, וכוללת את כל התפקידים בצה"ל שאינם תפקידי לחימה. הקורסים המוצעים בצה"ל במסגרת הכשרה קדם צבאית, מוצעים לחניכי קורס מתקדמים לצה"ל במסגרת השירות הסדיר (כלומר על חשבון חודשי השירות הקבועים בחוק ולא כתוספת להם).
הליך הגיוס והשירות > מהלך השירות

עם סיום הטירונות המותאמת, חיילי "תתקדמו" משובצים לתפקיד צבאי על פי צורכיהם ויכולותיהם ביחידות פתוחות או סגורות. חייל ששובץ לתפקיד המצריך הכשרה בקורס ישלים אותו תחילה, ולאחר מכן יתחיל במילוי התפקיד ביחידה. חלק מהחיילים יוכשרו תוך כדי ההשמה בתפקיד.
חייל שהתגייס דרך "תתקדמו" הוא חייל לכל דבר ועניין. הוא מקבל משכורת צבאית, חופשות ככל חייל, ומחויב אף בחובותיו של חייל בצה"ל ככל החיילים ומשרת במשך אותה תקופת שירות. עם זאת, חיילי "תתקדמו" לא מחויבים לבצע שמירות.
ביקורות ומחלוקות

במאי 2022 פורסמה באתר שווים כתבה על בריאות הנפש בצה"ל. לטענת הורים למלש"בים על הרצף האוטיסטי, רבים מהם נדחו מגיוס והופנו להתנדבות. חלקם עדיין מקבלים את הפטור האוטומטי ונדרשים לתהליך ערעור, וגם בו גורמי בריאות הנפש דוחקים להתנדבות.
ביולי של אותה השנה פורסם שהטירונות של המחזור השלישי תתקיים במחו"ה אלון במתכונת של לינה כברירת מחדל, אך תהיינה הסעות הביתה למתקשים מוצעת כאפשרות. הרציונל היה מתן הזדמנות לחוות את השירות הצבאי. זאת בשונה מהמחזורים הראשונים שבהם הלינה הייתה הדרגתית. ההורים הגישו תלונות על נושא הלינה, וגם על החשיפה לאוכלוסיות המאתגרות שבמחו"ה אלון. מצה"ל נמסר שמעבר התוכנית לבסיס סגור היא בלתי נמנעת כדי שצה"ל יוכל להמשיך להפעיל את התוכנית. הלינה בבסיס סגור היא מחויבת המציאות, כמו גם שמלכתחילה התוכנית לא מתאימה לכל האוטיסטים אלא רק לאלו שיכולים להתמודד עם המסגרת הצבאית, זאת כאשר הבחירה לתוכנית הייתה מאוד קפדנית.
במרץ 2025 פורסם תחקיר על התכנית ולפיו קיימת פגיעה בתהליכי המיון, שיבוצים מעליבים, הדחות לא מוצדקות ומחסור בליווי מקצועי. התחקיר מתאר פערים גדולים בין הציפיות המתבססות על מידע שניתן על התכנית לבין המציאות בנושאים של איכות התפקידים והליווי למשתתפי התכנית. התחקיר מתבסס על שיחות עם עשרות הורים לחיילים ומלש"בים והוא מעלה את החשש כי הצבא מעוניין להביא לסיומה של התוכנית. הטענות שעלו בתחקיר הוכחשו על ידי צה"ל.
ראו גם

גיוס לצה"ל
בזכות - המרכז לזכויות אדם של אנשים עם מוגבלויות
חוק שוויון זכויות לאנשים עם מוגבלות
תוכנית רואים רחוק
הערות שוליים

1 2  קורס הכשרה מתקדם בצה"ל, רק לחיילים על הרצף האוטיסטי, באתר מתגייסים
1 2  לילך שובל, מהפכה בצבא: צעירים על הרצף האוטיסטי יגויסו לשירות מלא, באתר ישראל היום, 28 ביולי 2021
1 2  שירות בצה"ל לצעירים עם אספרגר ועל רצף האוטיזם, באתר כל-זכות
1 2 3  ההשוואה בין מסלולי השירות האפשריים לצעירים על רצף האוטיזם, באתר Google Docs
↑  ההשוואה בין מסלולי השירות האפשריים לצעירים על רצף האוטיזם, באתר מתגייסים
↑   היחידות המצטיינות שזכו בפרס הרמטכ"ל 2022. הרשימה המלאה, באתר צה"ל, 7 במרץ 2022
1 2  פרס הרמטכ"ל לתוכנית "תתקדמו" ולקצין האוטיסט שיזם אותה, באתר שווים, ‏2022-03-22
↑  אודי הלר, בשורה בצה"ל: תוכנית לצעירים עם אוטיזם, באתר ynet, 4 בינואר 2021
↑  שילוב אוטיסטים בצבא - צה"ל משלב בעלי אוטיזם בשירות, באתר אוטיזם - PDD, ‏2017-07-11
↑  שירות צבאי, באתר אלוט
↑  אודי הלר, על אפליה של אוטיסטים בצה"ל, באתר ynet, 1 בדצמבר 2020
↑  אטילה שומפלבי, "אסור לוותר על שום דבר בגלל האוטיזם", באתר ynet, 30 בדצמבר 2021
1 2  אודי הלר, אוטיסטים מן המניין. שוויון אזרחי כתנאי לביטחון לאומי, באתר ynet, 19 בדצמבר 2021
1 2 3 4 5  תוכנית הגיוס החדשה לאוטיסטים: שאלות ותשובות, באתר שווים, ‏2021-01-31
↑  שאלות ותשובות על "חוק לרון": כדאי יותר לצאת לעבוד, באתר GOV.IL
↑  המשך קבלת קצבאות נכות לזכאים, באתר מתגייסים
↑  חייל בשירות חובה, חייל מתנדב ומשרת בשירות לאומי - נכות כללית | ביטוח לאומי, באתר www.btl.gov.il
↑  מתקדמים לצו הראשון, באתר מתגייסים
↑  הכירו את מקצוע חונך שילוב מיוחד, באתר מתגייסים
↑  ילדכם שעל הרצף נדחה לשירות בצה"ל? זה מה שניתן לעשות, באתר שווים, ‏2022-05-16
↑  "תתקדמו"? צה"ל דווקא לוקח את התוכנית לגיוס אוטיסטים אחורה, באתר שווים, ‏2022-07-07
↑  גיא וקנין, הורים מספרים: כשלים בתוכנית לגיוס אוטיסטים מסכנים את קיומה, באתר YNET, ‏2025-03-12
טקס הסיום של מחזור א' של תוכנית "תתקדמו" בלטרון
חונכת שילוב מיוחד מקבלת שרוך הדרכה
חיילת בשלב הטירונות במחזור השני מתנסה במטווח לייזר כחלק מביקור ביחידת בית הספר ללוחמה בטרור, מתקן אדם, ינואר 2022
חונכת שילוב מיוחד וחניך במפגש שבועי
טמירטאו

| --- | --- |
סמל טמירטאוסמל טמירטאו

טמירטאו בחורף, נובמבר 2005
 מדינה:  קזחסטן קזחסטן
 מחוז:  קראגנדי
 תאריך ייסוד:  1909 (יישוב) 1945 (עיר)
 שטח:  301.2 קמ"ר
 אוכלוסייה:  ‏
  ‑ בעיר:  177,630 (1 בינואר 2023)
  ‑ צפיפות:  589.7 נפש לקמ"ר (1 בינואר 2023)
 קואורדינטות:  50°04′00″N 72°58′00″E﻿ / ﻿50.066666666667°N 72.966666666667°E﻿ / 50.066666666667; 72.966666666667 
 אזור זמן:  UTC +5
  מפת מיקום  מפה מפורטת   (למפת קזחסטן מוגדלת) אסטנה אלמטי שימקנט קראגנדי טראז פבלודר אוסקמן סמיי אקטובה אורל רוסיה רוסיה אזר. טורקמניסטן אוזבקיסטן קירגיזסטן סין הים הכס. טמירטאו(למפת קזחסטן רגילה) אסטנה אלמטי שימקנט קראגנדי טראז פבלודר אוסקמן סמיי אקטובה אורל רוסיה רוסיה אזר. טורקמניסטן אוזבקיסטן קירגיזסטן סין הים הכס. טמירטאו(למפת מחוז קראגנדי רגילה) קראגנדי אבאי בלחש סיק ג'זקאזגאן קראזל קרקראלי פריג'רסק סארן סאטבייב שקסטינסק טמיטראוטמירטאו(למפת מחוז קראגנדי מוגדלת) קראגנדי אבאי בלחש סיק ג'זקאזגאן קראזל קרקראלי פריג'רסק סארן סאטבייב שקסטינסק טמיטראוטמירטאו  he tabBackground:;tabBorder:#aaa;defaultTab:0;
טמירטאו (בקזחית: Теміртау; ברוסית: Темиртау) היא עיר במחוז קראגנדי שבמזרח קזחסטן. על פי אומדן רשמי מתאריך 1 בינואר 2023, התגוררו בעיר 177,630 בני אדם.
היסטוריה

קבוצות המתיישבים הראשונות שהתיישבו באזור היו 40 משפחות מסמארה במהלך רפורמת סטוליפין. המשפחות התיישבו על הגדה השמאלית של נהר נורה ב-15 ביוני 1905. היישוב שהקימו נקרא בתחילה "ז'אור" (Жаур). בשנת 1909 שונה שם היישוב לסמרקנדסקי ( Самаркандский, או בקיצור סמרקנד). בית הספר הראשון ובית החולים הראשון נבנו ב-1911.
בשנת 1933 נבנתה תעלת המים סמרקנדסקי-קרגנדה כדי להקל על פיתוח ייצור הפחם באזור.
טמירטאו קיבלה מעמד של עיר ב-1 באוקטובר 1945, ושמה שונה לטמירטאו ("הר הברזל" בקזחית). מ-1947 ועד 1949 הוחזקו שבויי מלחמה יפנים במחנה ליד העיירה. בשנת 1950 נוסדה מפעל הפלדה המקומי. לטובת בניית המפעל צעירות רבות הובאו מכל רחבי ברית המועצות ומזרח אירופה (מבולגריה למשל). בשנת 1959 התרחשו פרעות והתקוממויות רבות בקרב העובדים, שלא היו מרוצים מתנאי העבודה והמחיה הירודים. 16 עובדים נהרגו בעימותים, ו-27 נפצעו, ו-70 נעצרו והורשעו. במהלך המהומות נפצעו גם 28 שוטרים.
בשנת 1963 נוסד המכון הפוליטכני המקומי. במהלך שנות ה-70 נבנה מתחם ספורט חדש, הכולל בריכת שחייה באורך 50 מ', אצטדיון בעל קיבולת של 15,000 מקומות, ומשטח החלקה על הקרח והוקי מקורה. ב-29 ביולי 1978 נחנכה אנדרטה לחיילים המקומיים שנהרגו במלחמת העולם השנייה.
ב-1980 נפתח בעיר תיאטרון הדרמה הגרמני, התיאטרון הראשון דובר גרמנית בברית המועצות מאז חיסול מלחמת העולם השנייה. התיאטרון עבר לבסוף לבירה אלמטי בסוף העשור.
ערים תאומות

בוסניה והרצגובינה זניצה, בוסניה והרצגובינה
אוקראינה קמיאנסקה, אוקראינה
הערות שוליים

↑  Kazakhstan: Administrative Division (Regions and Districts) - Population Statistics, Charts and Map, citypopulation.de
↑  ВЕБЕР, Елена.
↑  БОРИСОВ, Сергей.
↑  АСТАШИН, Никита Александрович.
↑  Glas, Othmara (ינו' 2021). "Wie Goethe nach Almaty kam. Die wechselvolle Geschichte des Deutschen Theaters in Kasachstan". Deutsches Kulturform östliches Europa (בגרמנית). נבדק ב-5 במרץ 2024. {{cite web}}:  (עזרה)
↑  "Темиртау и его родственники". Темиртау - Город Металлургов. אורכב מ-המקור ב-2010-07-14. נבדק ב-2011-10-27.
| --- | --- |
בקרת זהויות :  NLI: 987007560274805171  LCCN: n88049117  VIAF: 139657402   WorldCat (עם VIAF): 139657402
אסכולת ניו יורק

אסכולת ניו יורק (באנגלית: New York School) הוא כינוייה של קבוצת ציירים, משוררים, רקדנים ומוזיקאים אמריקאים, שסגנון עבודתם מכונה אקספרסיוניזם מופשט. הקבוצה פעלה בעיר ניו-יורק בשנות הארבעים והחמישים. ההתפתחויות היצירתיות החדשניות בניו-יורק בשנות הארבעים הולידו סגנון חדש ורדיקלי בציור, שבראשית שנות החמישים כונה אקספרסיוניזם מופשט. שני המונחים הללו מתארים את אותה התופעה, כך שאמני אסכולת ניו יורק הם למעשה ציירי האקספרסיוניזם המופשט. אמני האסכולה שאבו השראה מהסוריאליזם ומתנועות האוונגרד בנות הזמן באמנות, ובפרט מציור הפעולה, הג'אז, תיאטרון האימפרוביזציה, המוזיקה אקספרימנטאלית והאינטראקציות בין החברים השונים בעולם האמנות של ניו-יורק.
המונח החל לשמש ככל הנראה כבר בשנות הארבעים בהשפעת המונח "אסכולת פריז" וכן גם את התפיסה לפיה לאחר מלחמת העולם השנייה, ניו-יורק החליפה את פריז כמרכז עולמי של אמנות מודרנית. לאחר מלחמת העולם השנייה אסכולת ניו-יורק קיבלה מקום דומיננטי באמנות העולמית, דבר שנמשך עד לשנות השמונים.
דמויות מרכזיות

פרנק אוהרה היה במרכז התנועה, עד למותו בשנת 1966. בגלל הקשרים החברתיים הנרחבים שלו והודות לתפקידו כאוצר במוזיאון לאמנות מודרנית בניו-יורק, הוא יצר קשרים בין ציירים ומשוררים, כגון ג'יין פרלייכר, פירפילד פורטר ולארי ריברס. בין אמני האסכולה התקיימו שיתופי פעולה רבים, ובמיוחד בין משוררים, כמו אוהרה, קנת' קוך, ג'ון אשברי וג'יימס סקיילר. רות פדג'ט וטד בריגן הגיעו שניהם לקבוצה מטלסה, אוקלהומה. קוך, אוהרה, סקיילר ואשברי היו משוררים שונים בסגנונם, אבל הם העריצו אחד את השני והיה להם הרבה במשותף: חוץ מסקיילר, כולם למרות באוניברסיטת הרווארד; מלבד אשברי, כולם עשו שירות צבאי וגרו בניו-יורק במהלך השנים המעצבות שלהם כמשוררים ומלבד קוך, כולם כתבו על אמנות. ארבעת המשוררים הללו שאבו השראה מהסוריאליסטים הצרפתים, ביניהם ריימונד ראסל, פייר רברדי וג'וליום אפולינר.
שירה

לגבי משוררי אסכולת ניו-יורק, מבקרים טוענים שיצירתם היא תגובה לתנועת השירה הווידויית בשירה המודרנית. הנושאים בשירתם היו לעיתים קרובות קלילים, אלימים או תצפיתיים, כאשר סגנון כתיבתם תואר כקוסמופוליטי. המשוררים כתבו לרוב בסגנון מיידי וספונטאני המזכיר את סגנון זרם התודעה, תוך שימוש בדימויים עשירים. הם שאבו השראה מהסוריאליזם ומתנועות אמנות אוונגרדיות, ובייחוד מציור הפעולה של חבריהם בשדה האמנות של האסכולה, כמו ג'קסון פולוק ווילם דה קוניג.
אמנות חזותית

אסכולת ניו-יורק, הכוללת את ציירי האקספרסיוניזם המופשט של שנות החמישים בניו-יורק, תועדה בסדרה של תערוכות. הראשונה היא תערוכת האמנות של הרחוב התשיעי (אנ') שהתקיימה בניו-יורק בשנת 1951; אחריה התקיימו תערוכות נוספות בגלריה סטייבל בניו יורק (Stable Gallery): התערוכה השנתית השנייה של ציור ופיסול, 1953; התערוכה השנתית השלישית של ציור ופיסול, 1954; התערוכה השנתית הרביעית של ציור ופיסול, 1955; התערוכה השנתית החמישית של ציור ופיסול, 1956 והתערוכה השנתית השישית של ציור ופיסול, 1957.
הקבוצה פעלה אחרי מלחמת העולם השנייה, תחת אווירה חברתית כללית של ריקנות, ייאוש וחוסר אמונה בטוב שבאדם. אמני הקבוצה רצו ליצור אמנות חדשה ותרבות חדשה; הם דחו את האמנות הפיגורטיבית הריאליסטית שאפיינה את האמנות האמריקנית וגם את האמנות הקוביסטית האירופית, ורצו ליצור אמנות רגשית, אנושית והומניסטית, המתבטאת בסמלים אוניברסליים המובנים לכל בן אנוש. יצירותיהם היו בעלות ממדים ענקיים; האמנים שצמחו מתוך המרחבים העצומים של ארצות הברית נתנו בכך ביטוי לתחושת המרחב והחופש. בין האמנים הבולטים של התנועה, היו: ג'קסון פולוק (Jackson Pollok), מארק רותקו (Mark Rothko), וילם דה קונינג (Willem de Kooning), הנס הופמן (Hans Hofmann), אדולף גוטליב (Adolph Gottlieb), רוברט מדרוול (Robert Motherwell), פרנץ קליין (Franz Kline) ארשיל גורקי (Arshil Gorky) ואחרים.
שני כיוונים עיקריים התפתחו בין אנשי הקבוצה: אמנות פעולה הכוללת יצירות כמו אלה של פולוק, ואמנות שדות הצבע, סגנון הכולל יצירות כדוגמת אלה של רותקו. תנועה זו נחשבת להתפתחות האמנותית החשובה הראשונה באמנות האמריקאית והיא זכתה להכרה ולהשפעה בינלאומית.
אמנות חזותית > גלריות

גלריה אניטה שפולסקי (אנ') בניו יורק התמחתה בשנות החמישים והשישים באמנות אסכולת ניו יורק והציגה יצירות מהסגנונות אקספרסיוניזם מופשט, מופשט גאומטרי, ומופשט פוסט ציורי. גלריה טיבור דה נאג'י (אנ') וגלריה סטיבל הציגו גם הן את אמני אסכולת ניו יורק ובשנת 1988 גם גלריה גאגוסיאן (אנ') בניו יורק הציגה תערוכה של אמני האסכולה.
מוזיקה

המונח "אסכולת ניו יורק" מתייחס גם לקבוצה של מלחינים בשנות החמישים, שכללה את ג'ון קייג', מורטון פלדמן, ארל בראון וכריסטיאן וולף. המוזיקה שלהם השפיעה על המוזיקה ועל האירועים של תנועת הפלוקסוס.
מחול

במהלך שנות השישים, מרכז המחול ג'ודסון (אנ') בניו יורק ערך מהפיכה במחול המודרני, כאשר שילב בדרכים חדשות את הרעיון של אמנות מיצג, כוריאוגרפיה חדשה ורדיקלית, לחנים מאת מלחיני אוונגרד ושיתופי פעולה עם כמה מציירי אסכולת ניו יורק. קבוצת האמנים שיצרה את מרכז המחול נחשבת למייסדת של המחול הפוסט-מודרני. האמנים שעבדו במרכז המחול ג'ודסון היו אמני אוונגרד אקספרימנטליסטים, שדחו את הגבולות, המונחים והתיאוריה של טכניקת הבלט. המופע הראשון של המרכז נערך ב-6 ביולי 1962 והשנים 1962–1964 נחשבות שנות השיא של פעילותו. במהלך שנות החמישים, השישים והשבעים, אמני אסכולת ניו יורק שיתפו פעולה עם מספר כוריאוגרפים ורקדנים אחרים, כולל: סימון פורטי, אנה הלפרין, מארסה קוניגהם, מרתה גראהם ופול טיילור.
ראו גם

אקספרסיוניזם מופשט
ציור פעולה
אמנות שדות הצבע
קוברה
טאשיזם
מופשט לירי
מופשט פוסט-ציורי
אסכולת הצבע של וושינגטון
הערות שוליים

1 2  NEW YORK SCHOOL, TATE
↑  אסכולת ניו יורק, באתר אנציקלופדיה בריטניקה (באנגלית)
1 2  DAVID YEZZI, [https://archive.nytimes.com/www.nytimes.com/books/99/01/03/reviews/990103.03yezzit.html Last One Off the Barricade Turn Out the Lights
A study of the friendships and collaborations that created the New York School of poets.], The New York Times, ‏18.9.1996
↑  Second Annual Exhibition of Painting and Sculpture, (poster)
↑  Third Annual Exhibition of Painting and Sculpture, (poster)
↑  Fourth Annual Exhibition of Painting and Sculpture, (poster)
↑  Fifth Annual Exhibition of Painting and Sculpture, (poster)
↑  New York Artists' 6th Annual Exhibition. (poster)
↑  JANE MAULFAIR, HER CONCRETE LOVE OF ABSTRACT ART TURNED A JIM THORPE CHURCH INTO A GALLERY
↑  Cate McQuaid (31 בינואר 2015). "Helen Frankenthaler's art prompts new take on history at the Rose". Boston Globe. {{cite web}}:  (עזרה)
↑  "Raymond Spillenger of the New York School Gets Noticed", The New York Times, June 8, 2014.
↑  "The New York School – March 17 – April 25, 1998 – Gagosian Gallery". gagosian.com.
| --- | --- |
בקרת זהויות :  GND: 4220612-1
ג'ון אשקרופט

ג'ון דייוויד אשקרופט (באנגלית: John David Ashcroft; נולד ב-9 במאי 1942) הוא פוליטיקאי אמריקאי, שכיהן כתובע הכללי של ארצות הברית בממשלו של ג'ורג' ווקר בוש בשנים 2001–2005. טרם מינויו לתפקיד התובע הכללי, היה אשקרופט חבר הסנאט של ארצות הברית מטעם מדינת מיזורי (2001-1995) ומושל מיזורי (1993-1985). כיום הוא מנהל חברת שדלנות בוושינגטון הבירה.